**ZMLUVA č.**

**o poskytovaní sociálnej služby v  špecializovanom zariadení uzatvorená v zmysle § 74 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v platnom znení (ďalej len „zákon č. 448/2008 Z. z.“)**

**Čl. I**

**ZMLUVNÉ STRANY**

**1.1 Domov sociálnych služieb pre dospelých Košúty**

Zastúpený: Mgr. Zoltán Beke, riaditeľ DSS pre dospelých Košúty

Sídlo: Košúty č. 10

IČO: 318 23 572

Bankové spojenie: VÚB Banka, Galanta

Číslo účtu: SK58 0200 0000 0029 8182 2456

(ďalej len „*poskytovateľ sociálnej služby*“ alebo „*poskytovateľ“)*

**1.2 Meno a priezvisko:**

Dátum narodenia:

Adresa:

(ďalej len „prijímateľka sociálnej služby“ alebo „*prijímateľka“*)

(ďalej poskytovateľ sociálnej služby a prijímateľka sociálnej služby spoločne ako „*zmluvné strany“*)

uzatvárajú túto zmluvu o poskytovaní sociálnej služby v Domove sociálnych služieb pre dospelých Košúty – špecializované zariadenie (ďalej ako „zmluva“)

**Čl. II**

**PREDMET ZMLUVY**

Predmetom tejto zmluvy je poskytovanie sociálnej služby v špecializovanom zariadení podľa § 39 zákona č. 448/2008 Z. z. prijímateľke sociálnej služby za podmienok ustanovených v tejto zmluve.

**Čl. III**

**DRUH POSKYTOVANEJ SOCIÁLNEJ SLUŽBY**

Poskytovateľ sociálnej služby sa zaväzuje poskytovať prijímateľke sociálnu službu na riešenie nepriaznivej sociálnej situácie prijímateľky z dôvodu ťažkého zdravotného postihnutia, nepriaznivého zdravotného stavu v zariadení pre fyzické osoby, ktoré sú odkázané na pomoc inej fyzickej osoby – v špecializovanom zariadení.

**Čl. IV**

**MIESTO, ČAS A DEŇ ZAČATIA POSKYTOVANIA SOCIÁLNEJ SLUŽBY**

4.1 Poskytovateľ sa zaväzuje poskytovať sociálnu službu v Domove sociálnych služieb pre dospelých Košúty 925 09 Košúty, Hlavná 10 - špecializované zariadenie (ďalej len „ŠZ“) v  -lôžkovej izbe č. , na . poschodí.

4.2 Poskytovateľ sociálnej služby sa zaväzuje poskytovať prijímateľke sociálnu službu v  ŠZ od po dobu neurčitú.

**Čl. V**

**VECNÝ ROZSAH A FORMA POSKYTOVANIA SOCIÁLNEJ SLUŽBY**

5.1 Sociálna služba sa bude poskytovať na neurčitý čas.

5.2 Sociálna služba sa bude poskytovať celoročnou pobytovou formou.

5.3 Poskytovateľ sociálnej služby sa zaväzuje prijímateľke sociálnej služby v  ŠZ poskytovať sociálne služby v nasledovnom rozsahu:

1. odborné činnosti:

 a) základné sociálne poradenstvo,

 b) pomoc pri odkázanosti na pomoc inej fyzickej osoby,

 c) pomoc pri uplatňovaní práv a právom chránených záujmov,

 d) sociálna rehabilitácia,

 e) zabezpečenie ošetrovateľskej starostlivosti v zariadení,

 f) rozvoj pracovných zručností.

1. obslužné činnosti:

 a) ubytovanie,

 b) stravovanie,

 c) upratovanie, pranie, žehlenie a údržbu bielizne a šatstva.

1. ďalšie činnosti:

 a) osobné vybavenie,

 b) poskytovanie nevyhnutného ošatenia a obuvi,

 c) utváranie podmienok na úschovu cenných vecí,

 d) zabezpečenie záujmovej činnosti.

**Čl. VI**

**ÚHRADA ZA SOCIÁLNU SLUŽBU A SPÔSOB URČENIA**

6.1 Úhradu za poskytovanú sociálnu službu poskytovateľ sociálnej služby určuje prijímateľke sociálnej služby podľa zákona č. 448/2008 Z. z. o sociálnych službách a Všeobecne záväzného nariadenia Trnavského samosprávneho kraja č. 89/2023 o podmienkach poskytovania sociálnych služieb v zariadeniach sociálnych služieb zriadených Trnavským samosprávnym krajom, určení sumy úhrady za sociálne služby, spôsobe jej určenia a platenia, schváleného uznesením Zastupiteľstva TTSK číslo 156/2023/08 zo dňa 25. 10. 2023 (ďalej len „VZN TTSK č. 89/2023“) s účinnosťou od 01.02.2024.

6.2 Poskytovateľ sociálnej služby a prijímateľka sociálnej služby sa dohodli na výške úhrady za poskytovanú sociálnu službu v ŠZ na  **€ mesačne.**

 Celková suma úhrady za sociálnu službu zahŕňa tieto položky:

 a) suma úhrady za stravovanie: €/mesačne

 (celodenná strava diabetická 6x denne – raňajky, desiata, obed,

 olovrant, večera, 2. večera, režijné náklady)

 b) suma úhrady za ubytovanie v  -lôžkovej izbe €/mesačne

 (-lôžková izba, celková podlahová plocha m2, veľkosť

 podlahovej plochy občana m2)

 c) vecné plnenia spojené s ubytovaním a s užívaním €/mesačne

 spoločných priestorov

 d) suma úhrady za pomoc pri odkázanosti fyzickej osoby

 na pomoc inej fyzickej osoby €/mesačne

 (na základe dosiahnutých bodov a určenia rozsahu odkázanosti zaradená

 do VI. stupňa odkázanosti)

 e) suma úhrady za upratovanie €/mesačne

 f) sumy úhrady za pranie, žehlenie a údržbu bielizne

 a šatstva €/mesačne

6.3 Celková suma úhrady za poskytovanú sociálnu službu v ŠZ v príslušnom kalendárnom mesiaci sa rovná súčtu výšok súm úhrad za stravovanie, ubytovanie, vecné plnenia spojené s ubytovaním a s užívaním spoločných priestorov, za pomoc pri odkázanosti na pomoc inej fyzickej osoby za upratovanie, pranie, žehlenie, údržbu bielizne a šatstva za príslušný kalendárny mesiac.

6.4 Denná sadzba úhrady za užívanie 1 m2 podlahovej plochy podľa Čl. VI ods. 6.2 písm. b) tejto zmluvy bude valorizovaná raz ročne o mieru inflácie vyhlásenú Štatistickým úradom Slovenskej republiky za predchádzajúci kalendárny rok. Takto upravená denná sadzba za užívanie 1 m2 je účinná od prvého dňa kalendárneho mesiaca nasledujúceho po mesiaci, v ktorom bola miera inflácie vyhlásená.

6.5 Úhrada za pomoc pri odkázanosti fyzickej osoby na pomoc inej fyzickej osoby pri úkonoch sebaobsluhy podľa Čl. VI ods. 6.2 písm. d) tejto zmluvy bude valorizovaná raz ročne o percentuálny rozdiel medzi výškou minimálnej mzdy v kalendárnom roku, v ktorom bola k 1. januáru oznámená v Zbierke zákonov Slovenskej republiky a výškou minimálnej mzdy za predchádzajúci kalendárny

 rok.

6.6 Výšku stanovenej úhrady za poskytovanú sociálnu službu môže poskytovateľ upravovať s prihliadnutím na skutočne poskytnutý rozsah poskytovanej sociálnej služby a ak sa zmenili skutočnosti rozhodujúce na určenie úhrady za sociálnu službu.

6.7 Prijímateľke sociálnej služby po zaplatení úhrady za sociálnu službu musí zostať mesačne z jej príjmu najmenej 25 % sumy životného minima pre jednu plnoletú fyzickú osobu.

6.8 Zmluvné strany sa dohodli, že ak u prijímateľky sociálnej služby nastanú

 zmeny v jej príjme a majetku, úhrada za poskytovanú sociálnu službu bude

 upravená dodatkom k tejto zmluve v súlade so zákonom č. 448/2008 Z. z.

 a VZN TTSK č. 89/2023.

6.9 Podrobný rozpis výpočtu s prihliadnutím na stupeň odkázanosti je uvedený vo

 výpočtovom liste, ktorý tvorí prílohu tejto zmluvy.

**Čl. VII**

**SPÔSOB A PODMIENKY PLATENIA ZA POSKYTOVANÚ SOCIÁLNU SLUŽBU**

7.1 Prijímateľka sociálnej služby sa zaväzuje uhradiť poskytovateľovi sociálnej služby úhradu podľa Čl. VI bodu 6.2 tejto zmluvy za poskytovanú sociálnu službu za kalendárny mesiac, v ktorom sa prijímateľke sociálnej služby sociálna služba poskytuje, najneskôr do 15. dňa nasledujúceho kalendárneho mesiaca.

7.2 Prijímateľka sociálnej služby bude uhrádzať poskytovateľovi sociálnej služby úhradu podľa Čl. VI bodu 6.2 tejto zmluvy za poskytovanú sociálnu službu hromadným poukazom.

7.3 Prijímateľka sociálnej služby neplatí úhradu za stravovanie, upratovanie, pranie, žehlenie, údržbu bielizne a šatstva a za pomoc pri odkázanosti na pomoc inej fyzickej osoby v čase jej neprítomnosti okrem úhrady za ubytovanie a úhrady za vecné plnenia spojené s ubytovaním a s užívaním spoločných priestorov podľa Čl. VI ods. 6.2 písm. b) a  c) tejto zmluvy.

7.4 Prijímateľke sociálnej služby sa vráti pomerná časť zo zaplatenej úhrady za dni prerušenia poskytovania sociálnej služby v ŠZ (poskytovanie zdravotnej starostlivosti v zdravotníckom zariadení, dovolenka) najneskôr v nasledujúcom kalendárnom mesiaci.

**Čl. VIII**

**PRÁVA A POVINNOSTI**

8.1 Povinnosti poskytovateľa sociálnej služby:

 Poskytovateľ sociálnej služby je povinný:

a) poskytovať prijímateľke sociálnej služby sociálnu službu na odbornej úrovni, v rozsahu uvedenom v Čl. V tejto zmluvy,

 b) prihliadať na individuálne potreby prijímateľky sociálnej služby,

 c) spolupracovať s rodinou, obcou a komunitou pri utváraní podmienok na návrat prijímateľky sociálnej služby poskytovanej v  ŠZ s celoročnou pobytovou formou do prirodzeného rodinného prostredia alebo komunitného prostredia s prednostným poskytovaním sociálnej služby terénnou formou, ambulantnou formou alebo týždennou pobytovou formou, a to so súhlasom prijímateľky sociálnej služby a pri rešpektovaní jej osobných cieľov, potrieb, schopností a zdravotného stavu,

 d) aktivizovať prijímateľku sociálnej služby podľa jej schopností a možností,

e) zachovávať mlčanlivosť o všetkých skutočnostiach, o ktorých sa dozvedel v súvislosti s poskytovaním sociálnej služby prijímateľke sociálnej služby,

f) uzatvoriť dodatok k zmluve o poskytovaní sociálnej služby, ak sa zmenia skutočnosti rozhodujúce na určenie sumy úhrady a platenie za sociálnu službu.

8.2 Práva a povinnosti prijímateľky sociálnej služby:

 Prijímateľka sociálnej služby má právo:

a) na kvalitné poskytovanie sociálnej služby v rozsahu uvedenom v Čl. V tejto zmluvy,

b) na utvorenie podmienok na zabezpečenie osobného kontaktu, telefonického kontaktu, písomného kontaktu alebo elektronického kontaktu s osobou, ktorú si sama určí, najmä na účel ochrany jej práv a právom chránených záujmov, nadväzovania a udržiavania sociálnych väzieb s rodinou a komunitou a udržiavania partnerských vzťahov,

c) na nenarušovanie svojho osobného priestoru okrem situácie, ktorá neznesie odklad a vstup je nevyhnutný na ochranu jej života, zdravia alebo majetku, na ochranu práv a slobôd iných fyzických osôb alebo ochranu majetku zariadenia,

d)podieľať sa na určovaní životných podmienok v tomto zariadení prostredníctvom zvolených zástupcov prijímateľov sociálnej služby pri úprave domáceho poriadku, pri riešení vecí súvisiacich s podmienkami a kvalitou poskytovania sociálnej služby a výbere aktivít vykonávaných vo voľnom čase,

e) na poskytovanie sociálnej služby, ktorá svojim rozsahom, formou a spôsobom poskytovania umožňuje realizovať jej základné ľudské práva a slobody, zachováva jej ľudskú dôstojnosť, aktivizuje ju k posilneniu sebestačnosti, zabraňuje jej sociálnemu vylúčeniu a podporuje jej začlenenie do spoločnosti,

f) na zabezpečenie dostupnosti informácií v jej zrozumiteľnej forme o druhu, mieste, cieľoch a spôsobe poskytovania sociálnej služby, o úhrade za sociálnu službu a o cieľovej skupine, ktorej je poskytovaná,

g) na určenie dôverníka; dôverníkom sa môže stať fyzická osoba, ktorá s urče-

 ním za dôverníka písomne súhlasí a je spôsobilá na právne úkony; na určenie dôverníka sa nevyžaduje súhlas opatrovníka.

h) na náhradu škody spôsobenej poskytovateľom sociálnej služby pri poskyto-

 vaní sociálnej služby alebo v priamej súvislosti s ňou.

 Prijímateľka sociálnej služby:

1. vyhlasuje, že nezamlčala žiadne vážne skutočnosti súvisiace s jej telesným alebo duševným zdravím, prípadne sociálnou situáciou, ktorá by mohla mať vplyv na poskytovanie sociálnej služby v zariadení,

b) sa zaväzuje platiť úhradu podľa Čl. VI bod 6.2 tejto zmluvy za poskytovanú sociálnu službu v dohodnutom termíne,

c) je povinná písomne oznámiť poskytovateľovi sociálnej služby do ôsmich dní zmeny v príjmových pomeroch a v majetkových pomeroch rozhodujúcich na platenie úhrady za sociálnu službu,

 d) vyhlasuje, že bola oboznámená s obsahom Domáceho poriadku a dodržia-

 vaním jej ustanovení,

 e) je povinná uzatvoriť dodatok k zmluve, ak sa zmenia skutočnosti rozhodujúce

 na určenie sumy úhrady a platenie úhrady za sociálnu službu,

f) zodpovedá za škodu, ktorú spôsobí poskytovateľovi sociálnej služby v súvislosti s poskytovaním sociálnej služby.

**Čl. IX**

**OSOBITNÉ USTANOVENIA**

9.1 Zmluva sa uzatvára na dobu neurčitú.

9.2 Zmluvný vzťah pred uplynutím dohodnutej doby môže skončiť písomnou dohodou zmluvných strán alebo písomným jednostranným vypovedaním zmluvy.

9.3 Prijímateľka sociálnej služby môže jednostranne vypovedať zmluvu o poskytovaní sociálnej služby kedykoľvek aj bez uvedenia dôvodu, výpovedná lehota nesmie byť dlhšia ako 30 dní.

9.4 Poskytovateľ sociálnej služby môže jednostranne vypovedať zmluvu o poskytovaní sociálnej služby ak:

a) prijímateľka sociálnej služby hrubo porušuje povinnosti vyplývajúce zo zmluvy najmä tým, že hrubo porušuje dobré mravy, čím narúša občianske spolužitie alebo nezaplatí dohodnutú úhradu za sociálnu službu za čas dlhší ako tri mesiace alebo platí len časť dohodnutej úhrady a dlžná suma presiahne trojnásobok dohodnutej mesačnej úhrady,

b) prijímateľka sociálnej služby neuzatvorí dodatok k zmluve o poskytovaní sociálnej služby ak sa zmenili skutočnosti rozhodujúce na určenie úhrady za sociálnu službu,

c) prevádzka zariadenia bola podstatne obmedzená alebo bol zmenený účel poskytovanej sociálnej služby tak, že zotrvanie na zmluve o poskytovaní sociálnej služby by pre poskytovateľa sociálnej služby znamenalo zrejmú nevýhodu,

d) vyšší územný celok rozhodol o zániku odkázanosti prijímateľky sociálnej služby na sociálnu službu,

e) prijímateľka sociálnej služby bez vážneho dôvodu nevyužíva sociálnu službu po dobu dlhšiu ako šesť po sebe nasledujúcich mesiacov; za vážny dôvod sa považuje najmä pobyt v zdravotníckom zariadení.

9.5 Pri jednostrannom vypovedaní zmluvy zo strany poskytovateľa je poskytovateľ sociálnej služby povinný doručiť prijímateľke sociálnej služby písomnú výpoveď s uvedením dôvodu výpovede. Výpovedná lehota v prípade jednostranného vypovedania zmluvy zo strany poskytovateľa nesmie byť kratšia ako 30 dní.

Výpovedná lehota začína plynúť prvým dňom nasledujúceho mesiaca po doručení výpovede.

9.6 Zmluvné strany sú povinné sa vzájomne bezodkladne informovať o všetkých skutočnostiach, ktoré by mohli ovplyvniť plnenie tejto zmluvy.

**Čl. X**

**ZÁVEREČNÉ USTANOVENIA**

10.1 Akékoľvek zmeny a doplnenia tejto zmluvy musia byť vo forme očíslovaných a písomných dodatkov.

10.2 Neoddeliteľnou súčasťou tejto zmluvy je Príloha č. 1 – Výpočtový list.

10.3 Právne vzťahy výslovne neupravené touto zmluvou sa riadia predovšetkým zákonom č. 448/2008 Z. z., zákonom č. 40/1964 Zb. Občianskym zákonníkom v znení neskorších predpisov a VZN TTSK č. 89/2023.

10.4 Zmluva je vyhotovená v dvoch rovnopisoch, z ktorých jeden je určený pre poskytovateľa sociálnej služby a jeden pre prijímateľku sociálnej služby.

10.5 Zmluva nadobúda platnosť dňom podpisu oboma zmluvnými stranami.

10.6 Zmluvné strany vyhlasujú, že zmluvu uzatvorili na základe ich slobodnej vôle, zmluva nebola uzatvorená v tiesni za nápadne nevýhodných podmienok, zmluvu si prečítali, jej obsahu rozumejú a na znak súhlasu zmluvu podpisujú.

V Košútoch, dňa

.................................................... .......................................................

 Mgr. Zoltán Beke

 prijímateľka sociálnej služby riaditeľ DSS Košúty

 poskytovateľ sociálnej služby